text:
Mataupu 12
Ua falepuipui Apinati ona o lona vavalo atu o le faafanoga o le nuu ma le oti o le Tupu o Noa—Ua sii mai e faitaulaga pepelo tusitusiga paia ma faafoliga mai o loo latou tausia tulafono a Mose—Ua amata e Apinati ona aoaoina i latou i Tulafono e Sefulu. E tusa o le 148 T.L.M.
1 Ma sa oo ina ua mavae atu le va o tausaga e lua sa oo ina sau Apinati i totonu o i latou ua faafoliga ese, sa latou lē iloa ai o ia, ma amata ona vavalo atu i totonu o i latou, ua fai atu: Ua faapea ona poloaiina o aʼu e le Alii, ua fetalai mai—Apinati e, alu atu ia ma vavalo atu i loʼu nuu nei, ona ua latou faamaaa o latou loto e faasaga mai i aʼu upu; ua latou lē salamo ia latou mea leaga ua fai; o lea, o le a Ou aasiasi atu ai ia te i latou i loʼu toasa, ioe, o loʼu toasa tele o le a Ou asiasi atu ai ia te i latou ia latou amioletonu ma a latou mea inosia.
2 Ioe, oi talofa i lenei tupulaga! Ma sa fetalai mai le Alii ia te aʼu: Faaloaloa atu lou lima ma vavalo atu, fai atu: Ua faapea ona fetalai mai o le Alii, o le a oo mai lenei tupulaga i le apologa, ona o a latou amioletonu, ma o le a taia i latou i le ealafau; ioe, ma o le a tutulia e tagata, ma o le a fasiotia, ma o le a ʼaina o latou aano e taie o le ea, ma ʼulī, ioe, ma manu feʼai.
3 Ma o le a oo mai o le aola o le tupu o Noa o le a pei le aoga o se ofu i totonu o se eogaumu aasa; ona o le a iloa e ia o Aʼu o le Alii.
4 Ma o le a oo mai o le a Ou taiaina loʼu nuu lenei i puapuaga tiga, ioe, i le oge ma i afaamaʼi; ma o le a Ou faia ia latou etagiauueuē i le aso atoa.
5 Ioe, ma o le a Ou faia ia saisai aavega i luga o o latou papatua; ma o le a tulituli i latou i luma e pei o se asini gūgū.
6 Ma o le a oo mai o le a Ou auina atu uatoʼa a o i latou, ma o le a taia ai i latou; ma o le a taia foi i latou i le amatagi mai sasaʼe; ma o le a faatamaʼia foi lo latou laueleele e einiseti, ma ʼaia a latou kuranuma.
7 Ma o le a taia i latou i se faamaʼi tele—ma o nei mea uma o le a Ou faia ona o a latou aamioletonu ma a latou mea inosia.
8 Ma o le a oo mai seʼi vagana ua latou salamo, o le a Ou afaaumatia ese atoa i latou mai luga o le lalolagi; peitai o le a latou tuua se etalafaamaumau pe a mavae atu i latou, ma o le a Ou faasaoina ia talafaamaumau mo isi atunuu o le a mauaina le laueleele; ioe, o le a Ou faia lava lenei mea ina ia mafai ona Ou faaali atu mea inosia a lenei nuu i isi atunuu. Ma e tele mea na vavalo atu ai Apinati e faasaga i lenei nuu.
9 Ma sa oo ina latou feitai ia te ia; ma sa latou puʼe o ia ma avatu noanoatia o ia i luma o le tupu, ma fai atu i le tupu: Faauta, ua matou aumai i ou luma se tagata o lē sa ia valoia mea leaga e uiga i lou nuu, ma fai mai o le a faaumatia i latou e le Atua.
10 Ma sa valoia foi e ia mea leaga e uiga i lou soifua, ma fai mai o le a pei lou soifua o se ofu e i totonu o se ogaumu o le afi.
11 Ma lea foi, sa fai mai o ia o le a pei oe o se ʼausaito, o se ʼausaito mago lava o le fanua, e taufetuli ai i luga manu vaefa ma soli i lalo o vae.
12 Ma lea foi, ua fai mai o ia o le a pei oe o se fuga o se laau tuitui, lea, a oo ina matua atoatoa, a ula e le matagi, e lelea atu i luga o le laueleele. Ma ua ia faatagā fai mai ua fetalai mai ai le Alii. Ma ua fai mai o ia o le a oo mai nei mea uma i ou luga vagana ai ua e salamo, ma o le a oo mai nei mea ia te oe ona o au amioletonu.
13 Ma o lenei, le tupu e, o se a se leaga tele ua e faia, pe o a foi ni agasala tetele ua faia e lou nuu, o le a taʼusala ai i tatou e le Atua pe ua faamasinoina ai e lenei tagata?
14 Ma o lenei, le tupu e, faauta, ua matou lē sala, ma o oe, le tupu e, e te lei agasala; o lea, ua pepelo le tagata lenei e uiga ia te oe, ma ua vavalo fua o ia.
15 Ma faauta, ua tatou malolosi, o le a lē faapologaina i tatou, pe ave faatagataotaua e o tatou fili; ioe, ma ua e manuia i le laueleele, ma o le a e manuia foi.
16 Faauta, o le tagata lenei, matou te tuu atu o ia i ou aao; e mafai ona e faia ia te ia e pei ona lelei ia te oe.
17 Ma sa oo ina faia e le tupu o Noa ia lafo Apinati i le falepuipui; ma sa poloai atu o ia i afaitaulaga ia latou faapotopoto faatasi i latou lava ina ia mafai e ia ona faia se fono faatasi ma i latou po o se a se mea e tatau ona ia faia ia te ia.
18 Ma sa oo ina latou fai atu i le tupu: Aumai o ia iinei, ina ia mafai ona tatou fesili atu ia te ia; ma sa poloai atu le tupu ia aumai o ia i o latou luma.
19 Ma sa amata ona latou tuufesili atu ia te ia, ina ia mafai ona latou faafesasiaʼi o ia, ina ia mafai ona latou maua o se mea e tuuaʼi ai o ia; peitai sa tali atu o ia ia te i latou ma le lotoa, ma tali a latou fesili uma, ioe, sa latou ofo tele; ona sa ia atalituina i latou ia latou fesili uma, ma faafemēmēaʼi i latou ia latou upu uma.
20 Ma sa oo ina fai mai se tasi o i latou ia te ia: O le a le uiga o upu ua tusia, ma ia sa aoao mai e o tatou tamā, fai mai:
21 aE matua matagofie lava i luga o mauga vae o ia o lē na te aumai tala e lelei; o lē na te talai atu le filemu; o lē na te aumai tala e lelei o mea lelei; o lē na te talai atu le olataga; o lē e fai atu ia Siona, Ua nofotupu lou Atua;
22 O le a sii i luga e au leoleo le leo; o le a latou pepese faatasi i le leo, ona o le a latou vaai mata i le mata pe a toe aumai Siona e le Alii;
23 Alalaga ia i le olioli; pepese faatasi ia outou nofoaga tuufua o Ierusalema; ona ua faamafanafanaina e le Alii lona nuu, ua togiola e ia Ierusalema;
24 Ua afe e le Alii lona aaao paia i mata o atunuu uma, ma o le a vaai tuluʼiga uma o le lalolagi i le olataga a lo tatou Atua?
25 Ma o lenei sa fai atu Apinati ia te i latou: O outou o afaitaulaga, ua manatu e faapea ua outou aoaoina lenei nuu, ma malamalama i le agaga o valoaga, ae ua outou fia iloa mai ia te aʼu le uiga o nei mea?
26 Ou te fai atu ia te outou, oi talofa ia te outou i lo outou faapiʼopiʼo o ala o le Alii! Ona afai ua outou malamalama i nei mea, tou te lei aoaoina atu; o lea, ua outou faapiʼopiʼo ai ala o le Alii.
27 Tou te lei faaaogaina o outou loto tou te amalamalama ai; o lea, sa outou lē popoto. O lea, o ni a ua outou aoao atu i lenei nuu?
28 Ma sa latou fai mai: Ua matou aoao atu le tulafono a Mose.
29 Ma sa toe fai atu o ia ia te i latou: Afai ua outou aoao atu le atulafono a Mose aisea ua outou lē tausia ai? Aisea ua outou faaū atu ai o outou loto i luga o ʼoa? Aisea ua outou faia ai le efaitaaga ma faaalu lo outou malosi i le faatasi ma fafine talitane, ioe, ma faaoso lenei nuu e fai le agasala, ua faia ai e le Alii e auina mai aʼu e vavalo faasaga atu i lenei nuu, ioe, se leaga tele e faasaga i lenei nuu?
30 Tou te le iloa ea ua ou tautala atu i le upumoni? Ioe, ua outou iloa ua ou tautala atu i le upumoni; ma ua tatau ona outou tetete i luma o le Atua.
31 Ma o le a oo mai o le a taina outou mo a outou amioletonu, ona ua outou fai mai ua outou aoao atu le tulafono a Mose. Ma o se a se mea ua outou iloa e uiga i le tulafono a Mose? aE ala mai ea le olataga i le tulafono a Mose? O ni a fa a outou?
32 Ma sa latou tali mai ma fai mai o le olataga e ala mai i le tulafono a Mose.
33 Ae o lenei sa fai atu Apinati ia te i latou: Ua ou iloa afai tou te tausi i poloaiga a le Atua e faaolaina outou; ioe, pe afai tou te tausi i tulafono na tuu mai e le Alii ia Mose i le mauga o aSinai, fai mai:
34 aO Aʼu o le Alii lou Atua, o lē na eaumaia oe i fafo mai le nuu o Aikupito, i fafo mai le fale o le pologa.
35 Aua e te fai mo oe ase Atua ese i oʼu luma.
36 Aua e te fai mo oe se tupua ua ta, po o se faatusa o se mea o i le lagi i luga, po o mea o loo i le lalolagi o i lalo.
37 O lenei sa fai atu Apinati ia te i latou, ua outou faia ea nei mea uma? Ou te fai atu ia te outou, E leai, tou te lei faia. Ma ua outou aaoaoina ea lenei nuu ia latou faia nei mea uma? Ou te fai atu ia te outou, E leai, tou te lei aoaoina.


c: text/html

text:
MATAUPU 69
O Ai lo Latou Tamā? O Aperaamo po o le Tiapolo?
UA FAAPEA MAI TAGATA IUTAIA O APERAAMO LO LATOU TAMĀ
UA LEVA ONA SOIFUA IESU A O LEʻI IAI APERAAMO
O loo iai pea Iesu i Ierusalema mo le Tausamiga o Faleapitaga (po o Fale Lauvao), ma ua faaauau pea ona ia aʻoaʻo atu upu moni tāua i tagata. Ua faapea atu nisi o tagata Iutaia o loo iai i inā: “O i matou o le fanau a Aperaamo, ma e leʻi faia lava i matou ma pologa a se tagata.” Ae ua tali mai Iesu: “Ou te iloa o outou o le fanau a Aperaamo; ae o loo outou lamalama e fasioti iā te aʻu, ona tou te lē taliaina aʻu upu. Ua ou tautala i mea na ou vaai i ai a o ma faatasi ma loʻu Tamā; a o outou, ua outou faia mea ua outou faalogo ai mai i lo outou tamā.”—Ioane 8:33, 37, 38.
E faigofie lava le uiga o le fetalaiga a Iesu: E ese lona Tamā mai i lo latou tamā. Peitaʻi, e lē o malamalama tagata Iutaia i le uiga o upu a Iesu, ma ua latou toe faapea atu: “O lo matou tamā o Aperaamo.” (Ioane 8:39; Isaia 41:8) O nei tagata Iutaia e tupuga mai iā Aperaamo. O lea la ua latou manatu ai e tutusa lo latou faatuatua, ma le uō a le Atua o Aperaamo.
Peitaʻi, ua faateʻia i latou i le tali atu o Iesu: “Afai o outou o le fanau a Aperaamo, ia faia galuega a Aperaamo.” O le mea moni, e faaaʻoaʻo se atalii i lona tamā. Ua toe faaauau le fetalaiga a Iesu: “A o lenei, ua outou lamalama e fasioti iā te aʻu, o le tagata ua taʻu atu iā te outou le upu moni ua ou faalogo ai mai i le Atua. O le mea lenā e leʻi faia e Aperaamo.” Ua fai atu e Iesu se faamatalaga e faigatā ona malamalama i ai nei tagata Iutaia: “Tou te faia galuega a lo outou tamā.”—Ioane 8:39-41.
E lē o malamalama lava tagata Iutaia po o ai o loo faasino atu i ai le fetalaiga a Iesu. Ua latou taʻutino o i latou o atalii moni e ala i le faapea atu: “Matou te leʻi fananau mai ona o le faitaaga; e toʻatasi lo matou Tamā, o le Atua lea.” Pe e moni o le Atua lo latou Tamā? Ua fetalai atu Iesu iā i latou: “Afai o le Atua lo outou Tamā, tou te alolofa la iā te aʻu, auā ua ou sau mai i le Atua, ma ua ou i inei. Ou te leʻi sau i loʻu lava loto, a o Ia na auina mai aʻu.” Ua lāgā e Iesu se fesili ma ua toe tali e ia lava e faapea: “Aiseā ua outou lē iloa ai mea ua ou fai atu ai? Auā tou te lē faalogo i aʻu upu.”—Ioane 8:41-43.
O loo taumafai Iesu e faailoa atu i tagata Iutaia iʻuga e oo iai pe a latou teena o ia. O lea, ua ia fetalai tuusaʻo atu ai: “O outou e mai i lo outou tamā le Tiapolo, ma ua outou mananaʻo foʻi e faia mea e tuʻinanau i ai lo outou tamā.” E faapeʻī lo latou tamā? Ua faamatalaina ma le manino e Iesu o ia e faapea: “O ia o le fasioti tagata talu le amataga, e leʻi tumau lava o ia i le upu moni.” Ua toe fetalai atu Iesu: “O lē e mai i le Atua e faalogo o ia i afioga a le Atua. O le mea lea ua outou lē faalogo ai, auā e lē mai i le Atua outou.”—Ioane 8:44, 47.
Ua matuā feita le ʻau Iutaia i le taʻusalaina o i latou e Iesu. O lea ua latou faapea atu ai: “E lē saʻo ea la matou upu, O oe o le Samaria ma ua iā te oe se temoni?” Ua iloa lo latou ʻinoʻino iā Iesu i lo latou taʻua o ia “o le Samaria.” Peitaʻi, e lē o amanaʻia e Iesu a latou taufaifaiga ma ua tali atu: “E lē o iā te aʻu se temoni, peitaʻi ou te āva i loʻu Tamā, ae tou te lē āva iā te aʻu.” E iloa le tāua o lenei mataupu i le faamatalaga lenei a Iesu e faateʻia ai: “E lē oo lava le oti i lē e tausi i mea ua ou aʻoaʻo atu ai.” E lē o faapea atu Iesu e lē taitai oo le oti i le ʻauaposetolo ma isi tagata o loo mulimuli atu iā te ia. Ae o loo uiga atu i le lē oo iā i latou o le faaumatiaga e faavavau po “o le oti faalua,” lea e lē iai se faamoemoe o le toetū.—Ioane 8:48-51; Faaaliga 21:8.
E lē o iloa e tagata Iutaia o loo tautala Iesu i se uiga faafaatusa. O lea ua latou faapea atu ai: “Ua matou iloa nei, ua iā te oe le temoni. Ua oti Aperaamo faapea foʻi ma le ʻauperofeta; a ua e fai mai ʻE lē oo lava le oti i lē e tausi i mea ua ou aʻoaʻo atu.’ Pe e sili ea oe i lo matou tamā o Aperaamo, o lē ua maliu? . . . A o ai la oe?”—Ioane 8:52, 53.
E manino mai, o loo faailoa atu e Iesu o ia o le Mesia. Ae nai lo o le tali saʻo atu i la latou fesili po o ai o ia, ua ia faapea atu iā i latou: “Afai ou te faamamaluina aʻu lava, ua lē aogā lenā mamalu. O loʻu Tamā o lē ua outou fai mai o lo outou Atua, o ia lea ua faamamaluina aʻu; ae ua outou lē iloa o ia. A o aʻu, ou te iloa o ia. Afai ou te fai atu ou te lē iloa o ia, ua ou pepelo la e pei o outou.”—Ioane 8:54, 55.
Ua toe taʻua e Iesu le faaaʻoaʻoga a lo latou augātamā faamaoni o Aperaamo: “Na matuā olioli lo outou tamā o Aperaamo i le faamoemoe e vaai i mea o le a ou faia, ma na ia vaai i ai ma olioli ai.” Ioe, o le talitonuina e Aperaamo o le folafolaga a le Atua, sa ia tulimataʻia ai le taimi e taunuu mai ai le Mesia. E lē talitonu tagata Iutaia i le faamatalaga lenei a Iesu, ma ua latou faapea atu: “E leʻi atoa le lima sefulu o ou tausaga, ae po ua e vaai ea iā Aperaamo?” Ua tali mai Iesu: “E moni, e moni, ou te fai atu iā te outou, A o leʻi iai Aperaamo, a ua leva ona ou iai.” O loo faasino atu Iesu i lona soifuaga i le lagi o se agelu malosi, a o leʻi afio mai i le lalolagi.—Ioane 8:56-58.
O le feita tele o tagata Iutaia i le faamatalaga a Iesu e faapea, na soifua muamua o ia a o leʻi iai Aperaamo, ua latou fetagofi ai i maa o le a tauʻai o ia. Peitaʻi ua maliu ese Iesu mai i lea nofoaga, ma e leʻi afāina o ia.
Faitau Atili
Aperaamo
—“Tamā o i Latou Uma e Faatuatua”
Sa faapefea ona faaalia e Aperaamo le faatuatua? O ā auala e te mana‘o e faaa‘oa‘o ai i le faatuatua o Aperaamo?

robotstxt: allowed

filter: keep


text:
Mataupu 46
Ua faufauleaga Amalekia ia avea ma tupu—Ua sisi ae e Moronae le tagavai o le saolotoga—Ua ia tomatauina le nuu ia puipui la latou tapuaiga—O e ua talitonu faamaoni ua taua o Kerisiano—O le a faasaoina se toe vaega o Iosefa—Ua sosola Amalekia ma e faatuiese i le laueleele o Nifae—O i latou o e e le lagolagoina le faamoemoe o le saolotoga o le a fasiotia. E tusa o le 73–72 T.L.M.
1 Ma sa oo ina o le toatele o e sa le fia faalogo i upu a Helamana ma ona uso, sa faapotopoto faatasi e faasaga tetee i o latou uso.
2 Ma o lenei faauta, sa latou feita tele, sa oo ina latou mauai e fasioti i latou.
3 O lenei o le taitai o i latou o e na feita e faasaga i o latou uso o se tagata tino ese ma le malosi; ma o lona igoa o Amalekia.
4 Ma sa manao Amalekia ia avea o ia ma tupu; ma o tagata ia o e sa feita sa latou mananao foi ia avea o ia ma o latou tupu; ma o le toatele o i latou o afaamasino maualalalo o le laueleele, ma sa latou saili mo le pule.
5 Ma sa taitaiina i latou i upu faaviivii a Amalekia, e faapea afai latou te lagolagoina o ia ma faatu o ia e avea ma o latou tupu o le a ia faia i latou ma pule i luga o le nuu.
6 Sa faapea ona taitaieseina i latou e Amalekia i le faatuiese, e ui lava i le talaiga a Helamana ma ona uso, ioe, e ui lava i lo latou matua faaeteete tele i le leoleoina o le ekalesia, ona o i latou o faitaulaga sili o le ekalesia.
7 Ma sa i ai le toatele i le ekalesia o e sa talitonu i upu faaviivii a Amalekia, o le mea lea na latou faatuiese atu ai lava mai le ekalesia; ma sa faapea ona lugā ma tugā tele ai mataupu o le nuu o Nifae, e ui i lo latou amanumalo tele sa latou maua ia sa Lamanā, ma lo latou olioli tele sa maua ona o le laveaiina o i latou e le aao o le Alii.
8 Ua faapea ona tatou vaai ai i le avave tele ona galo i le fanauga a tagata o le Alii lo latou Atua, ioe, le vave tele ona fai o le amioletonu, ma taitaieseina e le ua leaga.
9 Ioe, ma ua tatou vaai ai foi i le aamioleaga tele e mafai e se tagata amioleaga e toatasi ona faatupuina i totonu o le fanauga a tagata.
10 Ioe, ua tatou vaai o Amalekia, ona o ia o se tagata faitogafiti poto leaga ma o se tagata mauupu faaviivii, sa ia taitai ese ai loto o tagata e toatele e fai le amioleaga; ioe, ma saili e faaumatia le ekalesia a le Atua, ma faaumatia le faavae o le asaolotoga lea na tuuina mai e le Atua ia te i latou, po o se faamanuiaga lea na auina mai e le Atua i luga o le laueleele mo le emanuia o e e amiotonu.
11 Ma o lenei sa oo ina ua faalogo Moronae, o le sa avea ma ataitaiau sili o autau a sa Nifaē, i nei faatuiesega, sa ita o ia ia Amalekia.
12 Ma sa oo ina saeia e ia lona ofu; ma sa ia ave sina fasi mea, ma ia tusi ai i luga—amo le manatuaina o lo tatou Atua, ma la tatou tapuaiga, ma le saolotoga, ma lo tatou filemu, a tatou ava, ma a tatou fanau—ma ia nonoaina i luga o le pito o se pou.
13 Ma sa ia faamaulu lona puloutau, ma lona ufifatafata, ma ana talita, ma sulu lona ofutau faataamilo i ona sulugatiti; ma sa ia ave le pou, lea sa i ai i lona pito lona ofu ua sasae, (ma sa ia taua o le tagavai o le saolotoga) ma sa ifo o ia lava i le eleele, ma ia tatalo faatauanau atu i lona Atua mo faamanuiaga o le saolotoga ia malolo ifo i luga o ona uso, pe afai e i ai pea se vaega o tagata Kerisiano e totoe e fai mo i latou le laueleele—
14 Ona sa faapea ona taua o tagata uma sa talitonu moni ia Keriso, o e sa auai i le ekalesia a le Atua, e i latou o e sa le auai i le ekalesia.
15 Ma o i latou o e sa auai i le ekalesia sa faamaoni; ioe, o i latou uma o e sa talitonu moni ia Keriso sa latou ave ma le fiafia i o latou luga le asuafa o Keriso, po o le au eKerisiano e pei ona sa taua ai i latou, ona o lo latou talitonu ia Keriso o le o le a afio mai.
16 Ma o lea, na tatalo atu ai Moronae, i le taimi lea, ina ia mafai ona alofagia le faamoemoe o le au Kerisiano, ma le saolotoga o le laueleele.
17 Ma sa oo ina ua uma ona ia sasaa atu lona agaga i le Atua, sa ia taua le laueleele atoa lea sa i le itu i saute o le laueleele o aTuufua, ioe, ma i se aotelega, le laueleele uma lea, i matu uma ma saute—O se laueleele filifilia, ma laueleele o le saolotoga.
18 Ma sa ia fai mai: E moni o le a le tuu lava e le Atua i tatou, o e ua inosia ona ua tatou ave i o tatou luga le suafa o Keriso, ia solia i tatou i lalo ma faaumatiaina, vagana ai ua tatou aumaia i o tatou luga e ala ia tatou lava solitulafono.
19 Ma ina ua uma ona fai mai e Moronae o nei upu, sa ia alu atu i totonu o le nuu, ua faaagiagia atu i le ea le vaega o lona aofu na sasae, ina ia mafai e tagata uma ona iloa mai tusitusiga ia na ia tusia i luga o le vaega o le ofu na sasae, ma alaga atu ma se leo tele, ua fai atu:
20 Faauta, soo se tasi e loto ia faatumauina lenei tagavai i luga o le laueleele, ia latou o mai i luma i le malosi o le Alii, ma ulu atu i se feagaiga o le a latou faatumauina a latou aia, ma la latou tapuaiga, ina ia faamanuiaina i latou e le Alii le Atua.
21 Ma sa oo ina ua uma ona alaga atu e Moronae o nei upu, faauta, sa taufetuli faatasi mai le nuu ma o latou ofutau ua sulu faataamilo i o latou sulugatiti, ma saeia o latou ofu e fai ma faailoga, po o se feagaiga, o le a latou le tuulafoaiina lava le Alii lo latou Atua; pe, i ni isi upu, afai latou te solia poloaiga a le Atua, pe pauu atu i le solitulafono, ma amama e ave i o latou luga le suafa o Keriso, ia saeia i latou e le Atua e pei lava ona latou saeia o latou ofu.
22 O lenei o le feagaiga lenei sa latou faia, ma sa latou lafo atu o latou ofu i vae o Moronae, ua fai mai: Matou te osi feagaiga ma lo matou Atua, ia faaumatia i matou, e pei lava o o matou uso i le laueleele i matu, pe afai matou te pauu atu i le solitulafono; ioe, ia lafoina e ia i matou i vae o o matou fili, e pei lava ona matou lafo atu o matou ofu i ou vae ia soli i lalo e vae, pe afai matou te pauu atu i le solitulafono.
23 Sa fai atu Moronae ia te i latou: Faauta, o i tatou o se toe vaega o le fanau a Iakopo; ioe, o i tatou o se toe vaega o le afanau a eIosefa, o le e ona le iʼofu na saeia e ona uso i ni fasi ie e tele; ioe, ma o lenei faauta, ia tatou manatua e tausi i poloaiga a le Atua, a leai o le a saeia o tatou ofu e o tatou uso, ma lafo i tatou i le falepuipui, pe faatau atu i tatou, pe fasiotia.
24 Ioe, ia tatou faasaoina lo tatou saolotoga o se atoe vaega o Iosefa; ioe, ia tatou manatua upu a Iakopo, ae lei maliu o ia, aua faauta, sa vaai o ia ua faasaoina se vaega o le toega o le ofu o Iosefa ma sa lē pala. Ma sa fai mai o ia—E pei ona faasaoina lenei toega o le ofu o lou atalii, o le a faapea lava ona faasaoina e le aao o le Atua se etoe vaega o le fanau a lou atalii, ma ia avea mo ia lava, ao le vaega e totoe o le fanau a Iosefa o le a fano, e pei lava o le vaega na totoe o lona ofu.
25 O lenei faauta, ua aumai e lenei mea le faanoanoa i lou agaga; e ui i lea, ua olioli lou agaga i lou atalii, ona o lena vaega o lana fanau lea o le a avea i le Atua.
26 O lenei faauta, o le gagana lea a Iakopo.
27 Ma o lenei o ai na te iloa ae le o le toe vaega o le fanau a Iosefa, lea o le a fano e pei o lona ofu, o i latou ia o e ua faatuiese mai ia te i tatou? Ioe, ma o i tatou foi ia pe afai tatou te le tutumau mausali i le faatuatua ia Keriso.
28 Ma o lenei sa oo ina ua uma ona fai atu e Moronae nei upu sa alu atu o ia, ma auina atu foi ni avefeau i vaega uma o le laueleele sa i ai faatuiesega, ma faapotopoto faatasi tagata uma o e sa mananao e faatumauina lo latou saolotoga, e tutu tetee faasaga atu ia Amalekia ma i latou o e na faatuiese, o e ua taua o sa Amalekiā.
29 Ma sa oo ina ua vaai Amalekia ua sili atu ona toatele tagata a Moronae nai lo sa Amaleki—ma sa ia vaai foi ua masalosalo ona tagata e uiga i le tonu o le faamoemoe ua latou faia—o lea, i le fefe nei ona le maua le faamoemoe, na ia ave ai i latou o ona tagata o e na mananao i ai, ma ua o ese atu i le laueleele o Nifae.
30 O lenei sa manatu Moronae sa le tatau ona toe maua e sa Lamanā se malosi faateleina; o lea na manatu ai o ia e sisio mai tagata o Amalekia, pe taofi i latou ma toe aumai i latou, ma ia fasioti Amalekia; ioe, ona sa ia iloa o le a ia faaosoina sa Lamanā ia feita e faasaga mai ia te i latou, ma uunai i latou ia o mai tau e faasaga mai ia te i latou; ma sa iloa e ia o le a fai e Amalekia lenei mea ina ia mafai ona ia maua ai o ona faamoemoega.
31 O lea na manatu ai Moronae e tatau ona ia ave o ana autau, o e ua latou faapotopoto faatasi i latou lava, ma ua faaauupegaina i latou lava, ma ua ulu atu i se feagaiga e tausi le filemu—ma sa oo ina ave e ia lana autau ma savali atu i fafo faatasi ma ona faleie i le vao, e sisio mai Amalekia i le vao.
32 Ma sa oo ina faia e ia e tusa ma ona manao, ma savali atu i le vao, ma taofi mai autau a Amalekia.
33 Ma sa oo ina sosola Amalekia ma se vaega toaitiiti o ana tagata, ae o e na totoe na tuu mai i lima o Moronae ma sa toe ave i latou i tua i le laueleele o Saraʼemila.
34 O lenei, ona o Moronae o se tagata o le na atofia e faamasino sili ma le leo o le nuu, o lea na i ai ia te ia le pule e faia ai soo se mea e tusa ma le mea e loto i ai, i autau a sa Nifaē, e faatu ma faaaoga ai le pule i luga o i latou.
35 Ma sa oo ina o soo se tasi o sa Amalekiā sa le fia ulu i le feagaiga e lagolago le faamoemoe o le saolotoga, ina ia mafai ona latou maua pea se malo saoloto, sa ia faatonu ia fasiotia; ma sa i ai se toaitiiti sa latou faafitia le feagaiga o le saolotoga.
36 Ma sa oo foi ina ia faatonu atu, ia sisi i luga le tagavai o le saolotoga i olo uma sa i le laueleele atoa, lea sa maua e sa Nifaē; ma sa faapea ona faatu e Moronae le tagavai o le saolotoga i sa Nifaē.
37 Ma sa amata ona latou toe maua o le filemu i le laueleele; ma sa faapea ona latou tausia o le filemu i le laueleele seia oo mai toeitiiti lava i le faaiuga o le lona sefulu iva o tausaga o le nofoaiga a faamasino.
38 Ma sa faatumauina foi e Helamana ma afaitaulaga sili le maopoopo i le ekalesia; ioe, sa oo lava ina latou maua le filemu tele ma le olioli i le ekalesia i le va o le fa tausaga.
39 Ma sa oo ina feoti le toatele, ma le atalitonu mausali ua togiolaina o latou agaga e le Alii o Iesu Keriso; o lea na latou o ese atu ai i fafo mai le lalolagi ma le olioli.
40 Ma sa i ai ni isi o e na oti i mai-fiva, ia sa masani ona pepesi i le laueleele i ni isi vaitau o le tausaga—ae sa le toatele naua na feoti i mai-fiva, ona o le lelei tele o le tele o alaau ma aa na saunia e le Atua e aveese ai le pogai o mai, ia sa maua ai tagata ona o le uiga o le tau—
41 Ae sa toatele e na oti i le tele o o latou tausaga; ma o i latou o e na oti ma le faatuatua ia Keriso ua afiafia ia te ia, e pei ona ao ina tatau ona tatou manatu i ai.


text:
VAEGA FA
Faalogona Nofosala
—“Faamamā Foʻi iā te Aʻu Mai i Laʻu Agasala”
“O laʻu galuega fou na faaleleia ai le tulaga o loʻu aiga, ae na taʻitaʻia atu ai aʻu i nisi o gaoioiga lē talafeagai. Na amata ona ou faamanatuina aso faamanatu, auai i gaoioiga faapolotiki, ma na iʻu lava ina ou auai i lotu. E 40 tausaga ou te leʻi toe faatasitasi ma Molimau a Ieova ma lē toe auai i le galuega talaʻi. A o faagasolo taimi, sa faasolo ina ou manatu e lē mafai ona faamagaloina aʻu e Ieova. Sa ou manatu foʻi e lē mafai ona ou faamagaloina aʻu lava ona sa ou iloa le upu moni a o leʻi amata ona uia le ala sesē.”—Martha.
O FAALOGONA nofosala o se avega e matuā mamafa. Na tusi le tupu o Tavita: “Ua oo i luga aʻe o loʻu ulu oʻu sesē. Ua mamafa tele mo aʻu e pei o se avega mamafa.” (Salamo 38:4) O nisi Kerisiano ua lofitūina i le faanoanoa, ma manatu ai e lē mafai ona faamagaloina i latou e Ieova. (2 Korinito 2:7) Pe e saʻo lenā manatu? E tusa pe na tatou faia ni agasala matuiā, ae pe e faapea ai ua e mamao ese mai iā Ieova ma e lē mafai ona faamagaloina oe? E mautinoa e leai!
“Seʻi o Tatou Talanoa Faatasi, Ina ia Faaleleia la Outou Faiā ma Aʻu”
E lē tuulafoaʻia e Ieova tagata na faia agasala ua faaalia le salamō. Peitaʻi, e na te fesoasoani atu iā i latou. I le talafaatusa i le uii faamaumauʻoa, na faatusa ai e Iesu Ieova i se tamā alofa, lea na tuua e lona atalii le aiga ma ola i se olaga soonafai. A o faagasolo taimi, na filifili le atalii e toe foʻi i le aiga. “Ua iloa mamao atu o ia e lona tamā, ona mutimutivale ai lea o lona alofa iā te ia. Ua ia tamoʻe atu ma fusi i lona ua, ma sogi lemū atu iā te ia.” (Luka 15:11-20) Po ua e fia mafuta vavalalata atu iā Ieova, ae e te manatu ua e “mamao” ese mai iā te ia? E pei o le tamā i le talafaatusa a Iesu, e uunaʻia Ieova e lona alofa mutimutivale. O loo naunau foʻi o ia e toe talia oe i le taimi e te toe foʻi mai ai.
Ae faapefea pe a e manatu ua tele ma matuiā au agasala, e lē mafai ai ona faamagaloina e Ieova? Faamolemole, seʻi mātau le valaaulia a Ieova i le Isaia 1:18: “Ua fetalai mai Ieova: ʻInā ō mai ia outou, seʻi o tatou talanoa faatasi, ina ia faaleleia la outou faiā ma aʻu. E ui lava ina e pei o le ʻie mūmū sesega a outou agasala, ae o le a paʻepaʻe e pei o le kiona.’” E tusa pe e matuiā a tatou agasala e pei o se ʻie paʻepaʻe ua vali mūmū sesega, ae e mafai lava ona faamagaloina e Ieova.
E lē finagalo Ieova e tatou te mafatia pea ona o faalogona nofosala. E faapefea ona tatou maua le mapusaga mai i le faamagaloga a le Atua ma le lotofuatiaifo mamā? Seʻi mafaufau i laasaga e lua na uia e le tupu o Tavita. Muamua, na ia faapea mai: “Ou te taʻutino atu aʻu solitulafono iā Ieova.” (Salamo 32:5) Ia manatua, ua valaaulia i tatou e Ieova e tatou te faalatalata atu iā te ia i le tatalo ma ʻfaaleleia la tatou faiā’ ma ia. Ia tatou talia lana valaaulia. Ia faailoa atu a tatou agasala ma o tatou faalogona iā Ieova. O mea na tutupu iā Tavita, na ia tatalo atu ai ma le mautinoa: Ia “faamamā foʻi iā te aʻu mai i laʻu agasala. . . . Le Atua e, e te lē inosia le loto momomo ma le nutimomoia.”—Salamo 51:2, 17.
Lona lua, na maua e Tavita le fesoasoani mai i le auauna tofia a le Atua, le perofeta o Natano. (2 Samuelu 12:13) I aso nei, ua saunia e Ieova toeaina o le faapotopotoga ua agavaa e fesoasoani i tagata agasala ua salamō ina ia toe faaleleia a latou faiā ma Ieova. Pe a talanoa atu i toeaina, o le a latou faaaogāina le Tusi Paia ma faia se tatalo e faatoʻafilemu ai o tatou loto, faaitiitia pe aveesea ai o tatou faalogona lē lelei, ma faamālōlōina ai i tatou faaleagaga.—Iakopo 5:14-16.
“E Fiafia le Tagata ua Faamagaloina Lana Solitulafono”
Atonu e tatou te manatu o le faailoa atu o a tatou agasala iā Ieova ma talanoa atu i toeaina, o se tasi o mea e sili ona faigatā. Sa faapena foʻi faalogona o Tavita. Sa ia “lē taʻu atu” ana agasala mo sina taimi. (Salamo 32:3) Ae mulimuli ane, sa ia talisapaia aogā o le faailoa atu o ana agasala ma faasaʻo ona ala.
O se tasi o aogā sili na toe maua ai e Tavita le fiafia. Na ia tusi: “E fiafia le tagata ua faamagaloina lana solitulafono, o lē ua ufitia lana agasala.” (Salamo 32:1) Na ia tatalo foʻi: “Ieova e, ia e faamātala oʻu laugutu, ina ia taʻutaʻu atu e loʻu gutu lou viiga.” (Salamo 51:15) O le saʻoloto mai i faalogona nofosala ma lotofaafetai mo le faamagaloga a le Atua, na uunaʻia ai Tavita e talanoa atu i isi e faatatau iā Ieova.
E finagalo Ieova e te maua se lotofuatiaifo mamā. E finagalo foʻi Ieova e te faailoaina atu i isi ana fuafuaga ma faalogona fiafia ae lē faia ma faalogona nofosala. (Salamo 65:1-4) Ia manatua lana valaaulia “ina ia soloiesea a outou agasala, ma ia oo mai ai le taimi e toe faafouina ai mai iā Ieova lava ia.”—Galuega 3:19.
O le mea foʻi lenā na tupu iā Martha. Ua ia faapea mai: “Na lafo mai pea e laʻu tama tama mekasini o Le Olomatamata ma le Ala Mai! Sa faasolosolo lava ona tau amata ona ou toe foʻi iā Ieova. O le vaega faigatā lava o loʻu toe foʻi mai, o le talosagaina lea o le faamagaloina o aʻu agasala uma sa fai. Ae na ou faalatalata iā Ieova i le tatalo ma talosagaina lana faamagaloga. Ou te lē talitonu e 40 tausaga na ou alu ese ai mai iā Ieova. O loʻu tulaga ua faamaonia ai, po o le ā lava le tele o tausaga, ae e mafai lava ona toe maua e se tasi le avanoa e auauna ai i le Atua, ma toe maua ai lona alofa.”


text:
Lesona 12
E Faapefea Ona E Mafuta Vavalalata Atu i le Atua?
1. Pe e faafofoga le Atua i tatalo uma?
Ua valaaulia e le Atua tagata o atunuu uma ina ia mafuta atu iā te ia e ala i le tatalo. (Salamo 65:2) Ae e lē faafofoga o ia i tatalo uma. O se faaaʻoaʻoga, e mafai ona faalavelavea tatalo a se tane e faileagaina lana avā. (1 Peteru 3:7) E lē gata i lea, ina ua faaauau pea ona faia e tagata Isaraelu le amioleaga, e leʻi fia faafofoga le Atua i a latou tatalo. Ae peitaʻi, e faafofoga le Atua i tatalo a ē e faia agasala matuiā, pe afai e latou te salamō moni. Ioe, o le tatalo o se faaeaga.
2. E faapefea ona tatou tatalo?
O le tatalo o se vaega o la tatou tapuaʻiga, o lea, e na o Ieova o Lē na foafoaina i tatou, e tatau ona tatalo i ai. (Mataio 4:10; 6:9) E lē gata i lea, ona e tatou te lē lelei atoatoa, e tatau la ona tatalo e ala atu i le suafa o Iesu, ona na maliu o ia mo a tatou agasala. (Ioane 14:6) E lē finagalo Ieova e aʻo faatauloto pe e tusia foʻi a tatou tatalo, ae ia tatalo mai i o tatou loto.
E faafofoga mai foʻi Lē na foafoaina i tatou i tatalo lē leoa. (1 Samuelu 1:12, 13) Ua ia valaaulia i tatou ina ia tatalo atu i taimi uma, e pei o le amataga ma le faaiʻuga o le aso, i taimi o meaʻai, ma pe a fesagaʻi ma faafitauli.
3. Aiseā e faapotopoto faatasi ai Kerisiano?
E lē faigofie le mafuta atu i le Atua ona o loo tatou ola faatasi ma tagata e lē faatuatua i le Atua, ma tauemu i ana folafolaga e uiga i le aumaia o le filemu i le lalolagi. (2 Timoteo 3:1, 4; 2 Peteru 3:3, 13) O lea, e tatou te manaʻomia ai ni faatasiga e faalaeiauina ai faatasi ma o tatou uso.
O le auaufaatasi ma tagata e alolofa i le Atua, o le a fesoasoani iā i tatou ina ia mafuta vavalalata ai i le Atua. O sauniga a Molimau a Ieova, o se avanoa lelei lea e maua ai ni aogā mai i le faatuatua o isi.
4. E faapefea ona e mafuta vavalalata atu i le Atua?
E mafai ona e mafuta vavalalata atu iā Ieova pe afai e te mafaufau loloto i mea ua e aʻoaʻoina mai i lana Afioga. Ia mātau ana galuega, o ana fautuaga, ma ana folafolaga. O le mafaufau loloto faatasi ai ma le tatalo, e mafai ona atiaʻe ai i o tatou loto le talisapaia o le alofa ma le atamai o le Atua.
E faatoʻā mafai ona tatou mafuta atu i le Atua, pe a talitonu ma faatuatua iā te ia. Ae e tai pei le faatuatua o se laau, e tatau ona fui. E tatau ona faasūsūina pea lou faatuatua, e ala i le iloiloina o le faavae o ou talitonuga.
5. E faapefea ona aogā iā te oe le mafuta vavalalata atu i le Atua?
E tausia e Ieova ē e alolofa iā te ia. E na te puipuia i latou mai i so o se mea e lamatia ai lo latou faatuatua, ma lo latou faamoemoe o le ola e faavavau. (Salamo 91:1, 2, 7-10) Ua ia lapataʻia i tatou e ʻalo ese mai i ala e faaleagaina ai lo tatou soifua mālōlōina, ma lo tatou fiafia. Ua aʻoaʻoina i tatou e Ieova i le auala sili e ola ai.
Faitau Atili
Aiseā e Suʻesuʻe ai le Tusi Paia?
Ua saunia mai e le Tusi Paia tali i fesili tāua o le olaga mo le faitau miliona o tagata i le lalolagi aoao. Pe e te manaʻo e avea oe ma se tasi o i latou na?
Ia Faalatalata i le Atua i le Tatalo
Pe e faafofoga mai ea le Atua i au tatalo? Ina ia tali lenā fesili, e tatau ona e malamalama i le aʻoaʻoga a le Tusi Paia e faatatau i le tatalo.


text:
THE SA-FONOTI OF LOTOFAGA: THE LINE AND DESCENDANTS OF KING FONOTI TUPU TAFA’IFA OF SAMOA.
FONOTI MATA’UTIA IOANE BROWN: SA-FONOTI O LOTOFAGA MA LE AIGA PA’IA O SA-LEVALASI I LOTOFAGA ATUA.
TOFIGA OLE MALO A FONOTI LE TUPU TAFA’IFA O SAMOA
1. FA’ALUPEGA AOAO O SAMOA: Tumua ma Pule, Itu’au ma Alataua, Aiga ile Tai, ma le Va’a o Fonoti.
2. TE’O: O oe o le Anava o Taua, Ma lou Manu Samoa.
3. FIA’AITAGATA: O au Suafa ia o Fatialofa, ma Auelua. O le a fai i la’ua ma Tulauniu o Atua, Punefu o Atua, To’oto’o o le Tuiatua.
4. MATA’UTIA: O le Va’a o Fonoti, O le Malu o Ma’auga – Leulumoega, ma Lalogafu’afu’a, Lufilufi. Fea, o le Va’a o Fonoti, O fea fo’i e Fa’aopea ia Atua le Fauono.
5. MOLIO’O: O oe o le Va’a o Fonoti, O oe o le To’o o le Fua.
6. LEUTELE; (Falefa), O oe o le A’ai o le Tupu o Fonoti. Falefa (District); Sanone, Gagaemalae, Saleapaga, Sagapolu, Falevao, Sauago, Saletele, Uafato.
7. TOFAEONO: E Ono Pou o Lufilufi, Fitu ia te oe. E Iva Pou o Leulumoega, Sefulu ia te oe. E Fitu Pou o le Malietoa, Valu ia te oe. E Tolu Pou o Satunumafono, Fa ia te oe.
8. O LE VA’A O FONOTI: Samamea, Ma’asina, Lona, Taelefaga, Salimu ma Ma’auga, Musumusu, Falefa, Sanone, Gagaemalae, Saleapaga, Sagapolu, Falevao, Sauago, Saletele, Uafato, Lalomauga, Manunu, Faleapuna, Lufilufi, Saluafata, Fusi, Salelesi Safanua, Fagaloa, Solosolo, Luatuanu’u.
9. TUMUA O ASIATA: Ole a Falefa Tumua ia te oe (Sa’iliga Malo o Asiata ia Fonoti).
10. MAVAEGA A FONOTI LE TUPU MA LONA USO O TOLE’AFOA:
Na iloa atu e tumua ua afio atu Tole’afoa, ona fai atu lea, afio mai i le Maota e te lua talatala ma le Tupu. Tali Tole’afoa, leai oute ava i tumua, ua lava a’u i lalo o le ulu lea. Ae sa augani atu lona aiga ma Tumua, afio ane ia i le maota. Na faofale loa Tole’afoa ma sa fa’aalia lava lona fa’aaloalo ia Fonoti, ua fa’ae’e o ia i le pou pepe o leisi tala o le Maota i Mulinu’u ma Sepolata’emo.
Ona agiagi atu ai lea o le Tupu Fonoti e fa’apea: Tole’afoa e, afio mai o le a totofi a ta mea, au’a le nofo lelei ai o lau fanau ma la’u fanau i le lumana’i. OLE AO OLE TONUMAIPE’A OLE A IA TE OE MA LAU FANAU. O le a e saofia le Aumaga, o le mea lea e ta’ua ai le aumaga e pa’ia. Ona ole Ao o Tonumaipe’a ua i ai. E te afio i le fala, Na’o oe lava e te nofo i le fala i fafo, E sa seisi o le aumaga e nofo ise fala. A uma ona mama o le ava, e tu lava le tagata i luga ma lana maga’ava ma tu’u i le tanoa, a’o lau maga e tu mai se tasi na te avatua, ona aumai lea o le tanoa tu i ou luma. A leai se Tupu e alagaina e Tumua, O le a e Tuia’ana Ave’aumalaga! 0 le a fa’asino fo’i ia te oe upu o le aualuma. O lou aualuma o le a tausi e Leulumoega ma e na ta i Fasito’otai ma Fasito’outa.
O PAPA E FA, O LE A IA TE A’U MA LA’U FANAU. A e toe tago mai i a’u mea, ole a sauaina oe i le aufuefue ma soloa i le vailalo ma lau fanau. A ou tago atu i au mea ia fa’apea fo’i ona soloa a’u i le aufuefue ma tafea i le vailalo ma la’u fanau.
11. O le mavaega lea nai i Mulinu’u Lalogafu’afu’a ma Sepolata’emo i Lufilufi Atua, a le Tupu o Fonoti ma lona uso o Va’afusu’aga Tole’afoa. O lo’o tausi iai Samoa i lenei mavaega e o’o mai i le aso.
12. TOFIGA A MUAGUTUTI’A LE ATALI’I OLE TUPU O FONOTI:
Na ioe Tumua i le malelega a le Tupu e fa’apea: MUAGUTUTI’A: O le a e alu ma lou Muagututi’a, ma lou Fuatino, ma lou Faumuina, ma lou Melegalenu’u. E te nofo i Mulifusi. E te tua ia Sa-Tuala, ae tausi oe e Leulumoega.
MAOTA O SEUTATIA I MULINU’U LALOGAFU’AFU’A MA SEPOLATA’EMO I LUFILUFI O TUMUA ATUA, PO’O LE MALAE O TOFIGA OLE MALO A FONOTI LE TUPU TAFA’IFA O SAMOA
AFIOGA FONOTI MATA’UTIA IOANE BROWN O LOTOFAGA ATUA – AIGA PA’IA O SALEVALASI, MA LONA FALETUA O LUISA IEREMIA LMS MANULESA FS MATA’UTIA TUALA O SATAUA, LEALATELE, LEAUVA’A, AMOA I SAVAI’I MA UPOLU – AIGA SATUALA. AIGA E LUA O SAMOA: O LE AIGA PA’IA O SALEVALASI MA LE AIGA FA’ALAGILAGI O SATUALA. (Ua toe fetaia’i i i’u o gafa ia Salevalasi ma Satuala)
FALESEFULUOTUALAMASALA JUDITH BROWN, LILI’I SAE BROWN, FONOTI MATA’UTIA IOANE BROWN, LEMALU GALUSINA LUI BROWN, TUALA LE SA’OALII BROWN: NZ 1947
SAMALA’ULU OTILA FONOTI BROWN MA MRS MARGARET HUNT TAGALOAMAMANA INU TULO FONOTI BROWN
AFIOGA TUALA MAUOLA FONOTI BROWN MA SAMALA’ULU OTILA FONOTI BROWN 2008.
AFIOGA FONOTI PAT REID, PONITA FONOTI BROWN, DOROTHY, AFIOGA SAILIVAO PETER FONOTI BROWN.
FALESEFULUOTUALAMASALA JUDITH FONOTI BROWN
AFIOGA TAGALOAMAMANA INU TULO FONOTI BROWN MA MARGARET HUNT TAGALOAMAMANA INU TULO BROWN: 2008
AFIOGA TEOTEO ASIASI’AU TIATIA SAUSO’O FONOTI BROWN MA MRS ETEVISE ONE LIGO BROWN, KAMALITA, VERONICA, CHRISTIAN, EVALEILANI FONOTI BROWN.
HON FUIMAONO MOASOPE, HON POLATA’IVAO FOSI SCHMIDT, HON TOFA NAUER, HON TEOTEO ASIASI’AU TIATIA SAUSO’O FONOTI BROWN: IN THE 1970’s. PICTURED AT HON FONOTI BROWN’S RESIDENCE AT LALOVAEA.
HON FONOTI MATA’UTIA IOANE BROWN OF LOTOFAGA ATUA: LEADER OF THE MAU FOR ATUA 1935 TO 1942: LEADER OF FONO OF FAIPULE 1939 TO 1947: FROM 1948 TO 1957 A MEMBER OF THE LEGISLATIVE ASSEMBLY, AND A MEMBER OF THE GOVERNMENT CONSTITUTIONAL CONVENTION COMMITTEE. THE FOUNDER AND LEADER OF THE SAMOA DEMOCRACTIC PARTY 1951/1953. – INFO
HON TEOTEO ASIASI’AU TIATIA SAUSO’O FONOTI BROWN, LE ALO O HON FONOTI MATA’UTIA IOANE BROWN O LOTOFAGA ATUA.
AFIOGA TAGALOAMAMANA INU TULO FONOTI BROWN, LE ALO O HON FONOTI MATA’UTIA IOANE BROWN O LOTOFAGA ATUA.
MRS LUISA FONOTI BROWN STANDING, MR. & MRS GUY POWLES WESTERN SAMOA HIGH COMMISSIONER AT FONOTI BROWN’S RESIDENCE AT LALOVAEA IN 1956.
HON FONOTI MATA’UTIA IOANE BROWN AT A ROYAL FUNCTION
HON FONOTI MATA’UTIA IOANE BROWN OF LOTOFAGA ATUA: LEADER OF FONO OF FAIPULE 1939 TO 1947, THE PETITION FOR SELF-GOVERNMENT IN SAMOA HE PRESENTED DIRECTLY TO NZ PM HON MR. FRASER ON 20-26TH DEC. IN 1944, UNITED NATIONS APPROVAL ON 13TH DEC. 1946, A NEWLY SAMOAN FLAG WAS RAISED ON 1ST JUNE 1948. SAMOA’S FREEDOM!
STAND LEFT: HON TOFAEONO FA’AGI, HON TUALAULELEI MAURI, HON TU’UMATAVAI, HON AFAMASAGA KALAPU. SITTING LEFT: HON FONOTI MATA’UTIA IOANE BROWN, AND HON MR FRED BETHAM: GOVT TRIP TO NZ IN 1955 TO BRING OVER THE MACE THE SYMBOL OF BRITISH EMPEROR FOR THE GOVERNMENT HOUSE OF SAMOA.
LEFT: HON TAFAEONO TAULIMA AND HON TEOTEO ASIASI’AU TIATIA SAUSO’O FONOTI BROWN, MP’s OF GOVERNMENT OF SAMOA EARLY 1970’s TO MID 1980’s.
THE WESTERN SAMOA HIGH COMMISSIONER WITH THE FAUTUAS AND HON FONOTI MATA’UTIA IOANE BROWN
MR. LUIS, HON LA’AULI POLATA’IVAO LEUATEA FOSI SCHMIDT, CHRISTIAN TEOTEO TIATIA FONOTI BROWN, HON TAUA KITIONA SEUALA, MR. AMIT PUJARA, HON LAFAITELE LEIATAUA, MR. TONY. THE GOVT. HOUSE OF ARGENTINA IN 2007.
CHRISTIAN TEOTEO TIATIA FONOTI BROWN, HON LA’AULI POLATA’IVAO LEUATEA FOSI SCHMIDT, MR. AMIT PUJARA. MUMBAI INDIA: A WORLD TRIP WITH THE GOVT. OF SAMOA IN 2007.
TULAGA MAOTA O FONOTI I MULIFUSI MA TANUMALEU, PO’O LE MALAE O PAPA, OLE MALAE FO’I O TOFIGA A LE ULUA’I TUPU TAFA’IFA O SALAMASINA I AIGA E LUA, LE AIGA FA’ALAGILAGI AIGA SATUALA MA LE AIGA PA’IA O SALEVALASI I LOTOFAGA ATUA E TAUSI I PAPA MA AIGA, MA LATOU TOGA UA PA’IA OLE PULU MA LE LEULEU. –INFO
GATAI’ALA O VA’ASA MA VA’ALOA I MALA’E I MULIFUSI MA TANUMALEU, PO O LE MALAE O PAPA MA TOFIGA A LE ULUA’I TUPU TAFA’IFA O SALAMASINA I LE AIGA PA’IA O SALEVALASI I LOTOFAGA ATUA
MAOTA O LEAEGALESOLO MA FUIAVAILIILI I MULIFUSI MA TANUMALEU, PO O LE MALAE O PAPA MA TOFIGA A LE ULUA’I TUPU TAFA’IFA O SALAMASINA I LE AIGA PA’IA O SALEVALASI I LOTOFAGA ATUA
AFIOGA FONOTI INU SAUFO’I BROWN O LOTOFAGA ATUA. OLE ALO O FONOTI MATA’UTIA IOANE BROWN NA SOSO’O ILE SUAFA FONOTI O LOTOFAGA ATUA 1975.
AFIOGA FONOTI TUALA LE SA’OALI’I KAMILO BROWN O LOTOFAGA ATUA. O LE SA’OALI’I O SATUALA 1963, O LE ALO O FONOTI MATA’UTIA IOANE BROWN O LO’O NOFOIA LE SUAFA FONOTI O LOTOFAGA ATUA ILE TAIMI NEI 2003. (PICTURE: 2009)
Tupu Tafa’ifa o Salamasina ma Fonoti o lo’o lagomau i le Aiga Pa’ia o Sa-Levalasi i Mulifusi ma Tanumaleu, po’o le Malae o Papa i Lotofaga, Atua.
AIGA E LUA O SAMOA: Na fa’avae mai ile Tuia’ana Tamaalelagi ma lana falesefulu. Ole Aiga Pa’ia o Sa-Levalasi ma le Aiga Fa’alagilagi Le Aiga Sa-Tuala. O Aiga fa’avae ma le faitaulia a ia e lua o lo’o ta’oto ai gafa Tautupu ma gafa Tautamali’i o Samoa. Na mavae ai fo’i le ulua’i Tupu Tafa’ifa o Salamasina ia Tumua ma Aiga mai i lona fa’atafa i Lotofaga, o aiga ia e lua ole Aiga Pa’ia o Sa-Levalasi male Aiga Sa-Tuala e tausi i Papa ma Aiga, ma latou toga ua pa’ia ole Pulu ma le Leuleu.
OLE SA’O LE AIGA I LE TAIMI NEI: Ole tofa le Afioga o Fonoti Tuala Le Sa’oalii Kamilo Brown, o aiga e lua, le Aiga Pa’ia o Sa-Levalasi i Lotofaga Atua ma le Aiga Sa-Tuala ma Sala. (Le alo o Fonoti Mata’utia Ioane Brown o Lotofaga ole Aiga Pa’ia o Salevalasi ma Luisa Ieremia LMS Manulesa FS Mata’utia Tuala ole Aiga Satuala).
USUGA A TUIA’ANA TAMALELAGI MAI USUGA E SEFULU, PO’O LANA FALESEFULU:
#1 Usuga muamua a Tuia’ana Tamalelagi ia Namoaitele le afafine o Folasaitu i Faleata fa’aee le gafa o Tuala (tama ulumatua: Ole Alii o Aiga, ma le fa’avae o le AIGA SA-TUALA le Aiga fa’alagilagi o Samoa)
#10 Usuga lona sefulu a Tuia’ana Tamalelagi ia Vaetoefaga le afafine o le Tui-Toga fa’aee le gafa o Salamasina (teine: Ulua’i Tupu Tafa’ifa of Samoa: O le AIGA PA’IA O SA-LEVALASI – tama fai a So’oaemalelagi Levalasi e uso o la tina ma Tuia’ana Tamalelagi).
MAVAEGA A LE TUPU O SALAMASINA I MULIFUSI MA TANUMALEU I LOTOFAGA ATUA:
Sa fa’atafa gasegase le Tupu o Salamasina i Lotofaga. Ua vaivai o le tupu, ua potopoto Tumua ma Aiga. Ona fai lea o mavaega a Salamasina ia Aiga ma Tumua. O Papa tu’u e tausi aiga e iai ua PA’IA O LE AIGA O SA-LEVALASI ma le AIGA SA-TUALA, ma latou toga ua Pa’ia ile igoa ole PULU ma le LEULEU, a fai e iai se tasi ua manuia i le finagalo a Leulumoega ma Lufilufi ona faao’oina lea o toga i Mulinu’u i le Maota o le Tuiatua i Lufilufi ma Nu’uausala i Leulumoega i le Maota o le Tuia’ana.
Salamasina na fanaua Fofoaivaoese, o lana fanau o Taufau ma Sina. Usuia Sina e Tito’iaivao, fa’aee le gafa o Faumuina Le Tupufia. Usu Faumuina Le Tupufia ia Manalelei po’o Talaleomalie, fa’aee le gafa o Fonoti le Tupu Tafa’ifa. Ua o’o ia Fonoti, ona faato’a taunu’u o le mavaega a Salamasina, au’a ua tofia Fonoti ia Leulumoega ma Lufilufi ma fa’aee i ai o Papa ia Fonoti; ona fa’aooina lea o le mavaega a Salamasina i Mulinu’u ma Nu’uausala Papa o le Tuia’ana, ma le Tuiatua lenei.
Usu #1 Fonoti le Tupu Tafa’ifa ia Fuatino le alo o To’alepaiali’i i Satapuala Aiga Satuala, fa’aee le gafa: o Muagututi’a (tama ulumatua ‘O le Alii o aiga’).
Usu #1 Muagututi’a ia Poto le alo Amituana’amanaia o Si’ufaitoto’a i Faleata, fa’aee le gafa: o Seutatia (teine ulumatua ‘Feagaiga ale Aiga’, o lo’o ala’ala ile Maota o Mulinu’u Lalogafu’afu’a ma Sepolata’emo i Lufilufi o Tumua Atua).
Usuia Seutatia o Mulinu’u i Lufilufi e Lilomaiava Nailevai’iliili o Palauli i Savai’i, fa’aee le gafa: o Nofoa-tolu Lilomaiava Vae-ole-nofoa-fia (tama: Ulua’i suafa ‘Nofoatolu’ na e’e ile Maota o Mulinu’u Lalogafu’afu’a ma Sepolata’emo i Lufilufi o Tumua Atua)
Usu Nofoatolu Lilomaiava Vaeolenofoafia ia Sinaivaiana le alo o Va’afusuaga o Faga i Savai’i, fa’aee le gafa: o Fonoti Nofoatolu Laufeti’iti’i (tama: Fonoti o Lotofaga Atua).
Usu Fonoti Nofoatolu Laufeti’iti’i o Mulinu’u i Lufilufi ia Va’asa le alo o Fiame Muagututi’a le Sa’ofaapito ma le Aiga Pa’ia o Salevalasi i Lotofaga Atua, fa’aee le gafa: o Fonoti Oliovaigafa (tama ulumatua ‘O le Alii o aiga’), Nofoatolu Ti’auliva’a (i), ma Lagouta (teine) – [Sa-Fonoti o Lotofaga Atua] Fonoti o Lotofaga Atua o suli tau toto male suafa o Fonoti le Tupu Tafa’ifa o Samoa.
O Va’asa o le alo o Fiame Muagututi’a, o le tasi ole to’afa o lo’o fa’alupe nei i Lotofaga o “Alo-tau-tino ole Sa’ofa’apito ua Fiame”. Ole to’afa lenei e filifili po’o ai so latou suli e nofoia le suafa Fiame, pe’a avanoa. Na usu Fiame Muagututi’a ia Masu le alo o Sitagata Timalesa o Lotofaga fotuai mai o Leaegalesolo (tama), Fuiava’iliili (tama), Va’asa (teine), ma Va’aloa (teine). O le Mavaega a Fiame Muagututi’a Le Sa’ofa’apito o le Aiga Pa’ia o Sa-Levalasi i Lotofaga Atua, E na’o i la’ua teine o Va’asa: Fonoti, ma Va’aloa: Fiame na tofia e alaala (Maota) i gatai’ala i Mala’e i Mulifusi ma Tanumaleu, po’o le Malae o Papa o le Aiga Pa’ia o Sa-Levalasi i Lotofaga Atua.
FONOTI MATA’UTIA IOANE BROWN O SALEVALASI MALE FALETUA LUISA O SATUALA:
Usu Hon Fonoti Mata’utia Ioane Brown o Lotofaga Atua-ole Aiga Pa’ia o Salevalasi ia Luisa le afafine o L.M.S. Pastor Rev. Ieremia Manulesa FS Mata’utia Tuala o Sataua, Lealatele, Leauva’a, Amoa i Savai’i ma Upolu-ole Aiga Satuala, fa’aee le gafa e to’a sefulu male lua le fanau: (1) Uatogitau Alosio Fonoti Brown (tama), (2) Fonoti Letaupe Ioane Jr Brown (tama: Fonoti Letaupe o Mata’tufu 1953), (3) Fonoti Inu Saufo’i Brown (tama: Fonoti o Lotofaga Atua 1975), (4) Hon Teoteo Asiasi’au Tiatia Sauso’o Fonoti Brown (tama: Faipule ole Malo 1973 -1984), (5) Fonoti Tuala Le Sa’oalii Kamilo Brown (tama: ole Sa’oalii o Satuala 1963, ma Fonoti o Lotofaga Atua 2003), (6) FalesefuluoTualamaSala Judith Fonoti Brown (teine), (7) Lili’i Sae Benedict Fonoti Brown (tama), (8) Lemalu Galusina Lalogafau Lui Paulo Asalemo Fonoti Brown (tama), (9) Sailivao Peter Fonoti Brown (tama), (10) Feiloa’ivao Paulo Fonoti Brown (tama), (11) Tagaloamamana Inu Tulo Fonoti Brown (tama), ma (12) Samala’ulu Otila Fonoti Brown (teine). – GAFA
FIAME LE SA’OFA’APITO MA LE AIGA PA’IA O SALEVALASI OLE MALAE O LOTOFAGA I ATUA
Na ta’oto le fa’atafa o le Tupu Tafa’ifa o Salamasina ile Malae o Mulifusi i Matafagatele, ua ta’ua nei ole Malae o Lotofaga i Atua i aso nei. Na to’ai le toma’aga a Manalelei Talaleomalie ia Tupuola Folopapa i Tanumaleu, ole Malae ua ta’ua o Lotofaga i Atua i aso nei. Ona o’o mai lea ile taimi o Fiame Muagututi’a o ia lea na fa’ato’a sa’ofa’apito ole Malae ua ta’ua nei o Lotofaga i Atua, le Maota o Fiame le Sa’ofa’apito Muagututi’a o Lotofaga Atua. Ole Malae ole fa’autugatagi.
O le ulua’i Fiame o Ufui’avaopupu i Tanumaleu po’o le Malae o Lotofaga i Atua lea ua ta’ua ai nei, na usu ia Levalasi le alo o Tapu o Letaupe i Mata’tufu, fotuai mai o alii nei o Tuiatua, ma le alii o Muagututi’a lea na soso’o ma lona tama ile nofoia ole Fiame. O Fiame Muagututi’a na si’í e Mata’tufu i lalo i Matafagatele, o le ala lea ua ali’i ta’i ai ia Fiame ma sa’ofa’apito iai e o’o mai ile taimi nei ile Malae o Lotofaga i Atua. O ulua’i sa’o sa ala’ala i Tanumaleu lea ua ta’ua nei ole Malae o Lotofaga i Atua, o Tupuola ma Seinafolava. O lo la fa’alagina e fa’apea: Afio mai e na ulua’i sa’o Tupuola ma Seinafolava, Afio mai le fale agafulu o Fiame, Afio mai le falevalu o Seinafolava, Afio mai fa’aulu’ulu Teoteo ma Tumanuvao, Afio mai le ali’i ole ao le tupe na tago’esea Amituana’i, Maliu mai ali’imau o faleupolu Fa’atili ma Lemauga, Susu mai Sitagata ma le va’á na taumualasi ma le aiga Sasitagata, mamalu mai le faleatua.
Christian Teoteo Tiatia Fonoti Brown
Sa-Fonoti o Lalovaea ma Lotofaga i Atua
ma le Aiga Pa’ia o Sa-Levalasi i Lotofaga Atua.


text:
FAAOPOOPOGA
O Iesu Keriso, le Mesia na Folafolaina Mai
INA ia fesoasoani iā i tatou ia iloa le Mesia, na faaosofia ai e le agaga o Ieova le tele o perofeta anamua ina ia tusia ni faamatalaga e uiga i le fanau mai, le talaʻiga ma le maliu o lē ua folafola mai e laveaʻiina tagata. Na taunuu uma nei valoaga iā Iesu Keriso. E saʻo aʻiaʻi nei valoaga ma o loo faamatala auʻiliʻili mai. O se faaaʻoaʻoga, seʻi o tatou iloiloina ni valoaga ua faailoa mai ai mea na tutupu i le fanau mai o le Mesia, ma a o avea o ia o se tamaitiiti.
Na valoia e le perofeta o Isaia o le a tupuga mai le Mesia i le gafa o le tupu o Tavita. (Isaia 9:7) Ioe, na soifua mai Iesu i le gafa o Tavita.—Mataio 1:1, 6-17.
Na valoia e le perofeta o Mika, o lenei tama o le a avea ma pule mulimuli ane, ma o le a soifua mai o ia i “Peteleema Efarata.” (Mika 5:2) Ina ua fanau mai Iesu, e lua ni aai i Isaraelu na taʻua o Peteleema. Na tū le tasi aai e lata ane i Nasareta i le itu i mātū o le atunuu, ae tū le isi aai e lata ane i Ierusalema i Iuta. O le aai lea na lata ane i Ierusalema na taʻua muamua o Efarata. O le aai tonu lenā na soifua mai ai Iesu, e pei ona valoia mai!—Mataio 2:1.
Na taʻua foʻi e se isi valoaga o le Tusi Paia, o le a valaauina le Alo o le Atua “mai i Aikupito.” A o tamaitiiti Iesu, na ave o ia i Aikupito. Na toe foʻi ane ina ua oti Herota, ma faataunuu ai le valoaga.—Hosea 11:1; Mataio 2:15.
I le siata “ Valoaga e Uiga i le Mesia,” o loo iai faamatalaga e uiga i le Mesia i mau o loo i lalo o le ulutala “Valoaga.” Faamolemole, ia faatusatusa nei mau i mau o loo i lalo o le ulutala “Faataunuuga.” O le faia faapea, o le a e talitonu atili ai i le moni o le Afioga a le Atua.
A o e iloiloina nei mau, ia manatua na tusia nei valoaga i le faitau selau o tausaga a o leʻi soifua mai Iesu. Na fetalai Iesu: “E tatau ona faataunuuina o mea uma ua tusia i le tulafono a Mose, ma le ʻau Perofeta ma Salamo e faatatau iā te aʻu.” (Luka 24:44) Ioe, e pei ona faamaonia i lau lava Tusi Paia, na taunuu moni lava nei valoaga!


text:
O le valaau lenei a Keriso i Kerisiano uma i ona po nei: “Fafaga a’u tamai mamoe. … Fafaga a’u mamoe.”
O le a le uiga o le avea o se Kerisiano?
O se Kerisiano e faatuatua i le Alii o Iesu Keriso, o Ia o le Atalii moni o le Atua, na auina mai e Lona Tama e puapuagatia mo a tatou agasala i le faatinoga aupito maualuga o le alofa ua tatou iloaina o le Togiola.
O se Kerisiano e talitonu faapea o le alofa tunoa o le Atua le Tama ma Lona Alo, o Iesu Keriso, e mafai ai ona tatou salamo, faamagalo atu i isi, tausia poloaiga, ma maua ai le ola e faavavau.
O le upu Kerisiano o lona uiga o le tauaveina i o tatou luga o le suafa o Keriso. Tatou te faia lenei mea e ala i le papatisoina ma le mauaina o le meaalofa o le Agaga Paia e ala i le faaee o lima, o i latou o umia Lana pule paia o le perisitua.
O se Kerisiano na te iloa o augatupulaga uma lava, e molimau atu ai perofeta e le aunoa e uiga ia Iesu Keriso. O le Iesu lava lena, na afifio mai ma le Tama Faalelagi ma faaali atu i le Perofeta o Iosefa Samita i le tausaga e 1820 ma toefuatai mai le talalelei ma le faatulagaga o Lana uluai Ekalesia.
Ua auala mai i tusitusiga paia ma le molimau a Iosefa Samita, ua tatou iloa ai o le Atua, lo tatou Tama Faavavau e i ai se tino mamalu ma le atoatoa o aano ma ivi. O Iesu Keriso o Lona Alo Pele e Toatasi na fanaua i la le tino. O le Agaga Paia o se peresona o agaga, o lana galuega o le molimau mai i le Tama ma le Alo. O le Aiga Atua o ni tagata mavaevae e toatolu, e tasi i lo latou faamoemoe.
Faatasi ai ma nei aoaoga faavae ua fai ma faavae o lo tatou faatuatua, pe mafai ea ona i ai se masalosalo po o se finauga o i tatou, i le avea ai ma tagata o Le Ekalesia a Iesu Keriso o le Au Paia o Aso e Gata Ai, o ni Kerisiano? Ae mo Kerisiano uma, e i ai lava se fesili faigofie: o a ituaiga o Kerisiano e i ai i tatou? I se isi faaupuga, o faapefea mai la tatou malaga e mulimuli ia Keriso?
Tatou mafaufau i aafiaga o ni soo Kerisiano se toalua:
“Ua savali ane Iesu e latalata ane i le vai o Kalilaia, ona silafia lea e ia o le uso e toalua, o Simona ua igoa ia Peteru, ma Aneterea lona uso ua la lafo le upega i le vai: aua o tagata fai faiva i laua.
“Ona fetalai atu lea o ia ia te i laua, Ina mulimuli mai ia ia te au, ou te faia oulua ma fai faiva i tagata.
“Ona la tuua loa lea o laua upega, a e mulimuli atu ia te ia.”1
I le avea ai ma Kerisiano i nei ona po, ua tatou maua le avanoa e galulue ai loa lava, i le taimi nei, ma le naunautai, pei lava ona sa faia e Peteru ma Aneterea: “na la tuua o la upega, ae mulimuli atu ia te ia.”2 Ua valaauina foi i tatou e tuua o tatou upega, ia lafoai mausa faalelalolagi, o tu ma agaifanua, ma uputuu. Ua valaauina foi i tatou e lafoai a tatou agasala. “Ina ua valaau atu [Iesu] i le motu o tagata e o mai ia te ia …, na ia fetalai atu ia te i latou, Ai se fia mulimuli mai ia te au, aua ne’i usiusitai o ia ia te ia, a ia ave e ia lona satauro, i le mulimuli mai ai ia te au.”3 O le faafitia o outou lava mai amioga le mama, o le amataga lea o le salamo, lea e aumaia ai se suiga tele o le loto seia oo ina “le toe i ai se manao e faia mea leaga.”4
O lenei suiga, ua faaigoaina o le liua, e na o le Faaola lava e mafai ai. Ua folafola mai e Iesu: “Afai e o mai tagata ia te au o le a ou faaali atu ia te i latou o latou vaivaiga. … Ma ua lava lou alofa tunoa mo tagata uma o e e latou te faalotomaualaloina i latou lava i ou luma, ma faatuatua mai ia te au, ona Ou faia lea o mea vaivai ia avea ma mea malolosi ia te i latou.”5 A tatou faafouina i tatou ia Keriso, o le a suia o tatou natura ma tatou le toe mananao ai e toe foi i o tatou uiga tuai.
E ui i lea, o Kerisiano faamaoni o le a faamanuiaina pea e le aunoa e oo i faigata ma mea e le fiafia ai. A oo mai nei luitau e faaleleia ai, e mafai ona tofotofoina i tatou e toe foi i o tatou uiga masani. Ina ua mavae le Faasatauroga o le Faaola, sa faaali atu o Ia i tamaitai ma ta’u atu i ai o le a maua o Ia e ona uso i Kalilaia. Ina ua toe foi Peteru, le Aposetolo sinia i Kalilaia, sa toe foi o ia i le mea sa ia iloa—le mea sa fiafia o ia e fai. “Ou te alu ou te fagota,”6 sa ia fai atu ai, ma sa ia aveina nisi o soo faatasi ma Ia.
Ioe, na fagogota Peteru ma isi i le po atoa e aunoa ma se i’a na maua. O le taeao na sosoo ai, sa oo atu ai Iesu i le apitaogalu ma valaau atu ia te i latou i le sami, “Ina lafo ia le upega i le itu matau.” Sa mulimuli soo sa i totonu o le vaa i le faatonuga a le Faaola ma na vave ona iloaina o se vavega lea ua faatumulia ai o latou upega i i’a. Na iloa e Ioane le siufofoga o le Faaola, ma sa oso ifo loa lava Peteru i le vai ma aau atu i le apitaogalu.7
I Kerisiano ua toe foi i o latou uiga tuai, uiga e le lelei, mafaufau i le faataitaiga faamaoni a Peteru. Aua nei faatuai. O mai e faalogo ma iloa le leo o le Matai ua valaau mai. Ona toe foi vave mai lea ia te ia ma toe maua ai Ana faamanuiaga sautualasi.
Ina ua toe taliu mai le au soo i le apitaogalu, sa latou maua mai se taumafataga o i’a ma areto. “O mai ina aai,”8 o le valaaulia lea a le Faaola. A o Ia fafagaina i latou, sa Ia fesili faatolu ia Peteru, “Simona e, le atalii o Iona, pe sili mai lou alofa ia te au?” Ina ua ta’u atu e Peteru lona alofa, sa talosaga atu le Faaola ia te ia, “Fafaga i a’u tamai mamoe. … Fafaga i a’u mamoe.”9
O le valaau lenei a Keriso i Kerisiano uma i ona po nei: “Fafaga a’u tamai mamoe. … Fafaga a’u mamoe”—faasoa atu la’u talalelei i tagata uma tusa lava po o le a le matua, ia sii a’e, faamanuia, faamafanafana, faamalosiau, ma galueaiina i latou, aemaise i latou o e e eseese o latou manatu ma talitonuga nai lo tatou. Tatou te fafaga Ana tamai mamoe i o tatou aiga e ala i le ala tatou te ola ai i le talalelei: tausia o poloaiga, tatalo, suesue i tusitusiga paia, ma faaa’oa’o i Lona alofa. Tatou te fafaga Ana mamoe i le Ekalesia pe a tatou galulue i korama o le perisitua ma faalapotopotoga a ausilali. Tatou te fafagaina foi Ana mamoe i le lalolagi atoa i le avea ai ma tuaoi Kerisiano lelei, faatino le tapuaiga mama a’ia’i o le asiasi ma auauna atu i fafine ua oti a latou tane, o fanau matuaoti, o e matitiva, ma i latou uma e manaomia le fesoasoani.
Mo le toatele, o le valaau e avea o se Kerisiano e mafai ona foliga faigata, ma lofituina. Ae e le tatau ona tatou fefefe pe manatu ua le agavaa. Ua folafola mai le Faaola o le a Ia faia ia tatou agavaa ma gafatia Lana galuega. “Mulimuli mai ia te au,” na Ia fetalai mai ai, “o le a Ou faia outou ma faifaiva i tagata.”10 A tatou mulimuli ia te Ia, Na te faamanuiaina i tatou i meaalofa, taleni, ma le malosi e faia ai Lona finagalo, ma mafai ai ona tatou faia ni mea e sili atu ma o tatou tulaga ua masani ai e fai ai ni mea sa tatou lei mafaufauina muamua e mafai ona fai. O lona uiga, o le faasoa atu o le talalelei i tuaoi, lavea’iina o i latou ua leiloloa faaleagaga, auauna atu i se misiona tala’i, faigaluega i le malumalu, tausiaina o se tamaitiiti e i ai ni manaoga faapitoa, alofa i le tagata agasala ua toe fia foi mai, tautuaina o se soa ua gasegase, onosa’ia o le le femalamalamaa’i, po o le mafatia i ni puapuaga. O lona uiga o le sauniuni o i tatou lava e tali atu i Lana valaau e ala i le fai atu, “Ou te alu i mea e te tofia; Au afioga ou te alagaina; Ou te faia le mea e te finagalo ai; Avea a’u e pei ona e tofia.”11
Ina ia avea ma ē e finagalo le Tama Faalelagi e avea ai i tatou, ia tatou mulimuli ia Iesu Keriso. Ou te molimau atu o loo valaau mai pea lava pea o Ia tatou te mulimuli atu ia te Ia. Afai o lea faatoa e aoao nei i le tautinoga faa-Kerisiano a le Au Paia o Aso e Gata Ai, pe e te lei auai atoatoa foi i le Ekalesia ma ua e manao e toe mulimuli ia te Ia—aua e te fefe! O uluai soo o le Alii, o ni tagata fou uma lava o le Ekalesia, faatoa liua i Lana talalelei. Sa aoaoina ma le onosai e Iesu i latou taitoatasi. Sa fesoasoani o Ia ia i latou e faataunuu o latou tiutetauave. Sa Ia valaauina i latou o Ana uo ma sa Ia ofoina atu Lona soifua mo i latou. Ma ua uma foi ona Ia faia le mea lava lena e tasi mo oe ma au.
Ou te molimau atu o Lona alofa e le i’u ma Lona alofa tunoa, e mafai ai ona tatou avea ma Kerisiano e faapei o Keriso. Mafaufau i uiga auaumama nei faa-Keriso. O faapefea ona tatou faamalolosia i tatou lava?
Alofa faa-Kerisiano. E taua i le Faaola tagata uma. E agalelei ma agaalofa i tagata uma, na Ia tuua le ivasefulu ma le iva ae saili le tasi,12 aua “o lauulu o [o tatou] ulu ua … faitaulia uma”13 ia te Ia.
Faatuatua faa-Kerisiano. E ui i tofotofoga, faigata, ma sauaga, ae sa faatuatuaina lava e le Faaola lo tatou Tama Faalelagi ma sa filifili ai e faatuatua ma usiusitai i Ana poloaiga.
Ositaulaga faa-Kerisiano. I Lona soifuaga atoa, sa tuuina atu ai e le Faaola Lona taimi, Lona malosi, ma i’u ai e ala i le Togiola, na Ia ofoina atu ai Ia lava ina ia mafai ona toetutu fanau uma a le Atua ma maua le avanoa e fai ai mo latou tofi le ola e faavavau.
Tausiga faa-Kerisiano. Faapei o le Samaria agalelei, sa faapena foi ona aapa atu e le aunoa le Faaola e laveai, alofa, ma faafailele tagata sa vagaia o Ia, tusa lava po o a a latou aganuu, talitonuga, po o tulaga na i ai.
Auaunaga faa-Kerisiano. Pe o le asuvai mai i se vaieli, kukaina o i’a mo se tausamiga, po o le mulumuluina o vae pefupefua, sa faaalu lava e le Faaola Ona aso e auauna atu ai i isi—si’i a’e e ua le lavavā ma faamalolosia e ua vaivai.
Onosai faa-Kerisiano. I Ona lava faanoanoaga ma mafatiaga, sa faatalitali atu le Faaola i Lona Tama. Faatasi ai ma le onosai mo i tatou, o loo faatalitali mai ma le onosai o Ia ia tatou iloa le mea tonu, ma tatou toe foi atu ia te Ia i le aiga.
Filemu faa-Kerisiano. I Lana auaunaga atoa, sa Ia uunaia ai le malamalama ma faalauiloa le filemu. Aemaise lava i Ona soo, sa Ia aoao atu ai e le mafai e Kerisiano ona femisaa’i ma isi Kerisiano, tusa lava po o a o latou eseesega.
Faamagaloga faa-Kerisiano. Sa Ia aoao mai i tatou e faamanuia atu ia i latou e fetuu mai ia i tatou. Sa Ia faaali mai ia i tatou le auala e ala i le tatalo atu ia faamagalo i latou sa faasatauroina o Ia.
Liua faa-Kerisiano. E faapei foi o Peteru ma Aneterea, e toatele sa iloa le moni o le talalelei i le taimi lava na latou faalogo ai i ai. Na liua ai lava i lena taimi. O isi, e umi atu se taimi. I se faaaliga na tuuina mai ia Iosefa Samita, sa aoao mai ai e le Faaola, “O le mea e mai i le Atua o le malamalama lea; ma o ia o le e mauaina le malamalama, ma tumau pea i le Atua, e mauaina le malamalama atili; ma o lena malamalama o le a tupu susulu ma malamalama tele pea lava pea seia oo i le aso e atoatoa ai,”14 le aso atoatoa o lo tatou liua. O Iesu Keriso o “le malamalama ma le Togiola o le lalolagi; o le Agaga o le upumoni.”15
Tumau faa-Kerisiano e oo i le iuga. I Lona soifuaga atoa lava, e lei fiu lava le Faaola i le faia o le finagalo o Lona Tama, ae sa faaauau pea i le amiotonu, agalelei, alofa mutimutivale, ma le upumoni e oo i le iuga o Lona soifua i la le tino.
O nisi nei o uiga o i latou o ē faalogo ma gauai atu i le siufofoga o le Faaola. I le avea ai o se tasi o Ana molimau faapitoa i le lalolagi, ou te tuuina atu ai la’u molimau faa-Kerisiano o loo valaau mai o Ia ia te oe i le aso, “Sau, ma mulimuli mai ia te au.”16 Sau e savali i le ala e tau atu i le fiafia e faavavau, olioli, ma le ola e faavavau i le malo o lo tatou Tama Faalelagi. I le suafa o Iesu Keriso, lo tatou Faaola ma le Togiola, amene.
Faaali Mau Faasino
-
1. Mataio 4:18–20.
-
2. Mareko 1:18.
-
3. Mareko 8:34.
-
4. Mosaea 5:2.
-
5. Eteru 12:27; faaopoopo le faamamafa.
-
6. Ioane 21:3.
-
7. Tagai Ioane 21:3–8.
-
8. Ioane 21:12.
-
9. Tagai Ioane 21:15–17.
-
10. Mataio 4:19; faaopoopo le faamamafa.
-
11. Tagai “Ou te Alu i Mea e te Tofia,” Viiga, nu. 169.
-
12. Tagai Mataio 18:12–14.
-
13. Luka 12:7.
-
-
-
16. Luka 18:22.